Document ID: 32001D0288

32001D0288
L 099/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 април 2001 година
за изменение на Директива 93/53/ЕИО на Съвета за въвеждане на минималните мерки на Общността за борба с някои болести по рибите по отношение на списъка на националните референтни лаборатории за болестите по рибите
(нотифицирано под номер С(2001) 1012)
(текст от значение за ЕИП)
(2001/288/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 93/53/ЕИО на Съвета от 24 юни 1993 г. за въвеждане на минималните мерки на Общността за борба с някои болести по рибите (1), последно изменена с Директива 2000/27/ЕО (2), и по-специално член 18, параграф 2 от нея,
като има предвид, че:
(1)
Член 12, параграф 1 от Директива 93/53/ЕИО предвижда, държавите-членки да гарантират, създаването във всяка държава-членка на национална референтна лаборатория, разполагаща с оборудване и специализиран персонал, които ѝ позволяват да определи във всеки един момент, и по-специално при първите прояви на дадено заболяване, вида, подвида и вариантната форма на съответния патоген и да потвърди резултатите, получени от регионалните диагностични лаборатории.
(2)
Списъкът на националните референтни лаборатории за болестите по рибите е посочен в приложение А на Директива 93/53/ЕИО.
(3)
Този списък трябва да бъде актуализиран.
(4)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложение А към Директива 93/53/ЕИО на Съвета се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 3 април 2001 година.

Labels: 7
0
18
6